श्री परमानन्द अलमस्त डोगरी दा मस्ताना कवि ऐ। ओदी कवताएं च देस प्यार, समाजी-सुधार, प्रकृति दा श्रृंगार, ते सज्जनें दा हिरख-प्यार केईं रंग न। सबनें रगें च अपना-अपना गोआड़ बी ऐ। अलमस्त ने मता नेईं लिखेया। पाई-लाइयै कोई सौ सारियां कवतां लिखितां होंगन। उन्दी कवाताएं दा इक सैंग्रह् पैह्ले फारसी अक्खरें च ‘झुणक’ नां कन्नें (1963 ई.च) छपेया हा। फी 1967 च उन्दियें लगभग उनें गै कवताएं दा इक सैंग्रह् देवनागरी अक्खरें च डोगरी संस्था अम्तू ने छापेया। इस संग्रैह् च उन्दियां दस-बारां भगती-भावना दियां कवतां बी हैन। इनें कवताएं च अलमस्तं दी मस्ती ते साफ गल्ल आखने दी खो, टकोदी लबदी ऐ। इने कवताएं च सन्त कवियें दी बाणी दी छाप ऐ। उनें कवियें आंगर गै निडरता बी ऐ।